Die Halligen is klein eilandjies wat nie ingedyk is nie en in die Noord-Friese Waddensee langs die Noordseekus van die Noord-Duitse deelstaat Sleeswyk-Holstein geleë is. 'n Besondere kenmerk van Halligen is dat hulle tydens 'n sterk vloed heeltemal deur seewater oorspoel word, met uitsondering van die sogenaamde Warften, kunsmatige heuwels waarop huise opgerig word.